

**ข่าวประชาสัมพันธ์**

**“กรุงไทย” จัดโปรเด็ดเสิร์ฟงาน Thailand Smart Money ระยอง หนุนลูกค้าเข้าถึงบริการ ครบวงจร**

ธนาคารกรุงไทย ในฐานะธนาคารพาณิชย์ชั้นนำของประเทศ มุ่งมั่นพัฒนาผลิตภัณฑ์และบริการทางการเงินที่ทันสมัย  เพื่อตอบโจทย์ลูกค้าทุกกลุ่มและยกระดับคุณภาพชีวิตคนไทยให้ดีขึ้นในทุกวัน จัดทัพบริการทางการเงินพร้อมข้อเสนอสุดพิเศษ ร่วมงาน **Thailand Smart Money ระยอง ครั้งที่ 6** ภายใต้แนวคิด **“Growing Together for Sustainability เคียงข้างไทย สู่ความยั่งยืน”**  ระหว่างวันที่ 23-25 มิถุนายน 2566 ที่ห้างสรรพสินค้าเซ็นทรัล ระยอง เพื่อให้ลูกค้า ประชาชนและผู้ประกอบธุรกิจในจังหวัดระยอง และพื้นที่ใกล้เคียงเข้าถึงบริการทางการเงินครบวงจร

ธนาคารให้การสนับสนุนลูกค้าธุรกิจ และคู่ค้า ตลอดจนถึงซัพพลายเชน เพื่อเสริมสภาพคล่องด้วย**สินเชื่อกรุงไทย SMEs EEC** วงเงินกู้สูงสุด 10 ล้านบาท ไม่ต้องใช้หลักทรัพย์ค้ำประกัน กรณีใช้บรรษัทประกันสินเชื่ออุตสาหกรรมขนาดย่อม (บสย).ค้ำประกัน 100%  ผ่อนนานสูงสุด 10 ปี  สำหรับลูกค้าใหม่ในพื้นที่ EEC รับสิทธิพิเศษ 2 ต่อ ต่อที่ 1 ทำ **ธุรกรรมโอนเงินต่างประเทศ** ผ่านแอปพลิเคชัน Krungthai Business หรือ Krungthai Corporate Online รับส่วนลดค่าธรรมเนียมครั้งละ 100 บาทต่อธุรกรรม ต่อที่ 2 ใช้ **บริการซื้อ-ขายเงินตราต่างประเทศ** ผ่าน Krungthai SmartFX มีโอกาสรับ Voucher คืนสูงสุด 20,500 บาท **สินเชื่อ SME** ดอกเบี้ยเริ่มต้น 4.5% ต่อปี วงเงินกู้สูงสุด 20 ล้านบาท ผ่อนนานสูงสุด 20 ปี  **สินเชื่อ SME วงเงินสูง×3** รับวงเงินสูงสุด 3 เท่าของมูลค่าหลักประกัน สูงสุด 20 ล้านบาท ผ่อนนานสูงสุด 7 ปี

สำหรับผลิตภัณฑ์สนับสนุนลูกค้าบุคคลเข้าถึงแหล่งเงินทุน ธนาคารนำเสนอ **สินเชื่อกรุงไทย Smart Money** สำหรับผู้มีรายได้ประจำแต่ไม่มีบัญชีเงินเดือนกับธนาคาร วงเงินกู้สูงสุด 5 เท่าของรายได้ ผ่อนนาน 5 ปี ไม่ต้องมีหลักประกัน **สินเชื่อกรุงไทยธนวัฏเพื่อสมาชิก กบข.** วงเงินสูงสุด 15 เท่าของรายได้ **สินเชื่ออเนกประสงค์ข้าราชการที่เป็นสมาชิก กบข.** วงเงินกู้สูงสุด 5 ล้านบาท ผ่อนนานสูงสุด 20 ปีพิเศษสมัคร **บัตรเดบิตกรุงไทย** รับ 2 ต่อ ฟรีค่าธรรมเนียมออกบัตร และรับส่วนลดค่าธรรมเนียมรายปี (ปีแรก)

ภายในงาน ยังมีผลิตภัณฑ์ส่งเสริมความมั่นคงในชีวิต ด้วย **สินเชื่อกรุงไทยบ้านให้เงิน** เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท ผ่อนนานสูงสุด 30 ปี **สินเชื่อรีไฟแนนซ์บ้าน** ดอกเบี้ยปีแรกเริ่มต้นคงที่ 1.75% ต่อปี ผ่อนนานสูงสุด 40 ปี **สินเชื่อที่อยู่อาศัย** **สำหรับผู้ซื้อทรัพย์สินพร้อมขาย (NPA)** อัตราดอกเบี้ยต่ำ ฟรีค่าธรรมเนียมการประเมินราคาหลักทรัพย์ค้ำประกัน ผ่อนนานสูงสุด 40 ปี พร้อม **Krungthai NPA เหมาเหมา** ซื้อทรัพย์ราคาพิเศษ เมื่อซื้อตั้งแต่ 3 รายการขึ้นไป

นอกจากนี้ ธนาคารยังให้ความสำคัญเรื่องการออม ด้วย **เงินฝากปลอดภาษี Krungthai ZERO TAX MAX** อัตราดอกเบี้ย 2.30% ต่อปี **เงินฝาก** **Krungthai NEXT Savings** เปิดบัญชีง่ายๆ ผ่านแอปฯ Krungthai NEXT สะดวก ปลอดภัย ดอกเบี้ยสูง 1.5% ต่อปี และยังส่งเสริมการออมให้บุตรหลาน ด้วยบัญชี  **เงินฝากออมทรัพย์พิเศษสำหรับผู้เยาว์ Krungthai Kids Savings** รับดอกเบี้ย 2 เท่า ทุกเดือน

ลูกค้า ประชาชนยังจะได้พบกับ **คาราวานตรวจสุขภาพกรุงไทย-แอกซ่า ประกันชีวิต** และสิทธิพิเศษเมื่อซื้อประกันภัย PA สุขใจชัวร์ ของบมจ.กรุงไทยพานิชประกันภัย รับ Starbucks E-Coupon มูลค่า 150 บาท ซื้อผลิตภัณฑ์ประกันวินาศภัยของ บมจ.ทิพยประกันภัย เบี้ยประกันตั้งแต่ 2,000 บาทขึ้นไป รับ TIP Shopping Bag **เปิดบัญชี ซื้อ-ขายหลักทรัพย์ของ Krungthai XSpring ผ่านแอปฯ Krungthai NEXT** และมียอดซื้อขายรวม 50,000 บาท  ภายใน 30 วัน  รับฟรี Tops E-Coupon มูลค่า 200 บาท หรือ ลงทุน 200,000 บาทขึ้นไป รับฟรีกระเป๋า G2000 **สมัครบัตรเครดิต KTC** รับบัตรกำนัล Starbucks มูลค่า 200 บาท

สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111 หรือดูรายละเอียดได้ที่ [www.krungthai.com](http://www.krungthai.com/)

**ทีม Marketing Strategy**

**20 มิถุนายน 2566**